als_Latn dik_Latn sag_Latn
Luhet Milan-Napoli një sfidë direkte për vendin e tretë në Serinë A. Në “San Siro”, këtë të Shtunë kuqezinjtë do të synojnë të ndalin ecurinë pozitive të skuadrës së Sarrit, që gjatë kësaj periudhe ka dhuruar paraqitje me të vërtetë fantastike.
Trajneri i Milanit, Vincenzo Montella shpreson te një sukses i mundshëm dhe uron që vizita e një legjende si Diego Armando Maradona në Castelvolturno së fundmi të ketë shpërqendruar disi futbollist e skuadrës së kaltër.
“Do të jetë një ndeshje e madhe dhe ne jemi gati. Duhet të përmirësohemi dhe të rrisim ritmin sepse vetëm kështu mund të kthehemi në Europë. Do të jetë e vështirë gjithsesi sepse Napoli është një skuadër që është ndërtuar për të fituar. Duam të paraqitemi mirë por në të njëjtën kohë nuk duhet të kënaqemi vetëm me paraqitjen sepse më shumë sesa loja, rëndësi më të madhe do të ketë rezultati. Fakti që përballemi me Napolin në momentin e tyre më të mirë është një motiv krenarie për ne. Duam të bëjmë mirë në këtë ndeshje sepse dëshirojmë të luftojmë deri në fund për një vend në kompeticionet europiane. Vizita e Maradonës? Shpresoj ti ketë shpërqendruar pasi si napoletan që jam e kuptoj se cfarë do të thotë, prania e tij në qytet”.
als_Latn als_Latn als_Latn